— 371 — 
la dicte vefue, ce que toutesfois il n'auroit peu faire 
pour ce quil fut délaissé fort petit au jour du decedz 
de son père et que les guerres ont tousiours duré en 
ces pais de Boullenois jusques en l'an 1559 que la 
paix a esté faicte entre les deux Roiz très chrestien et 
catholicque, aussy que le dict sieur du Manoir, qui le 
produict, dès quil a eu eage pour porter armes, a tou- 
siours suyuy les guerres tant estrangères que cyuilles, 
comme il faict encores pour le présent et n’a eu grand 
moien et loisir de poursuivre ses droictz : dict que les 
lettres, tiltres et enseignemens du père dudict s' du 
Manoir et de luy furent portez en la ville de Boul- 
longne où Ilz ont esté perduz et bruslez par la prinse 
faicte par les Angloix de ladicte ville en l’an 1544. Ce 
quil sçait pour l'auoir entendu de plusieurs personnes 
ét mesme de la mère dudict sr du Manoir. Sy a oÿ 
dire que entre lesdicts tiltres y en avoit ung qui faisoit 
mention expresse de ladicte mesure de bois apparte- 
nant audict lieu et terre du Manoir : a bonne souue- 
nance que le bourg et abaie de Samer furent bruslez 
et que cela est advenu par deux diuerses fois de sa 
congnoissance, dont la premiere advint l'année que 
l’on appelle les grandz feuz, que lesdictz lieux furent 
bruslez et ruynez et tout par les bourguignons, y a 
plus de cincquante ans, et entendit lors que les lettres, 
tiltres, pappiers et enseignemens de ladicte abaye 
auoient esté tous perduz et bruslez, ce quiloÿt dire 
- à ceulx dudict Samer qui auoient lors le maniment de 
ladicte abbaie, auquel bourg de Samer il hantoit 
fort souuent n'en estant distant et esloigné que d'une 
petite lieue ; est ce quil a dict et a signé :Taxé xus. 
